Tervetuloa Herra käyttää lääkäriä -ohjelmaan!
Olen lääkäri Pekka Reinikainen. Tässä jaksossa puhun astmasta.
Astmaa pidettiin aikanaan pääosin allergisena sairautena.
Allergioillahan on valtavan suuri merkitys ihmisten terveydessä.
Pahimmillaan kovimpina siitepöly- aikoina -
jopa miljoona suomalaista voi kärsiä erilaisista allergiaoireista, -
kuten hengenahdistuksesta, nuhasta, silmäoireista tai ihottumista.
Kun astmaa aikanaan pidettiin pääasiassa allergiasairautena, -
tilanne on muuttunut tutkimusten myötä.
Nyt tiedämme, että se on oikeastaan tulehdussairaus.
Tämä on hyvin tärkeä asia, koska siitä riippuu astman hoito -
ja ennuste sen myötä.
Astmahan on hyvin yleinen sairaus.
Sitä sairastaa noin 400 000-500 000 suomalaista.
Heistä noin 200 000 kärsii jopa aika vaarallisesta astmasta, -
joka hoitamattomana voi olla jopa hengenvaarallinen.
Kyseessä on siis tulehdustauti.
Tämän ymmärtäminen on äärimmäisen tärkeää.
Siinä tavallaan elimistö ylireagoi -
tulehduksella, inflammaatiolla -
turvottamalla keuhkoputkia ja erittämällä sinne limaa.
Ylireagoinnin tarkoitus on estää vieraita aineita tunkeutumasta -
keuhkoihin, keuhkoputkiin ja keuhko- rakkuloiden kautta verenkiertoon.
Kyseessä on siis mekanismi, joka on hyödyllinen, tarpeellinen -
ja suunniteltu torjumaan vieraita aineita.
Tässä tapauksessa se ylireagoi.
Tapahtuu keuhkoputkien tulehdus- reaktio ja turpoaminen.
Turpoaminen puolestaan pienentää niitten läpimittaa.
Siitä tulee se hengenahdistus ja vinkuminen.
Tilannetta pahentaa vielä liman eritys, -
joka on sikäli tarkoituksen- mukaista, -
että vieraat tunkeutujat vangittaisiin limaan -
ja sitten yskittäisiin sieltä ulos.
Ysköksiä tulee, hengitys vinkuu, hengitystä ahdistaa.
Yskökset ovat tavallaan helmiäismäisiä.
Ranskassa, missä olen opiskellut, -
määriteltiin juuri ysköksen ulkonäkö helmiäismäiseksi, -
mikä on hyvä konsti. Jos on keuhkoputken tulehdus, -
lima voi olla keltaista tai vihreää.
Sitä ei voi bakteeri-/virusdiagnosoida, mutta se antaa viitteitä, -
mistä on kyse. Astmaan liittyy siis tulehdus ja putkiston ahtautuminen.
Oireet ovat yskä, yleensä yöyskä varsinkin, -
(Aamulla tilanne on yleensä pahempi), limaneritys, -
hengityksen vinkuminen ulos- hengityksessä ja hengenahdistus.
Lisäksi Suomessa on valtava määrä niitä, 250 000, -
joilla on ajoittain astmankaltaisia oireita, mutta se ei ole astmaa.
Se voi johtua esim. katupölystä, erilaisista ärsykkeistä.
Tulee astmankaltaisia oireita, mutta kyseessä ei ole astma.
Suurin osa astmaatikoista on kyllä allergisia.
He saavat oireita hengitysilman allergeeneistä, -
varsinkin nuoremmat astmaatikot.
Astma voi alkaa myös aikuisiässä.
Jotkut kutsuvat sitä endogeeniseksi eli sisäsyntyiseksi.
Siinä allergian vaikutus vähenee.
Astma on lääkehoitoa vaativista pitkäaikaissairauksista 2. yleisin.
Sitä yleisempi on verenpainetauti.
Yli 400 000 saa meillä vuosittain astmalääkkeestä Kela-korvausta.
Puhutaan siis näin valtavasta asiasta.
Astma on myös lasten yleisin pitkäaikaissairaus.
Tämäkin on tärkeää huomata. Siitä puhumme hiukan lisää.
Lasten kohdalla on mielenkiintoista, että kun he pääsevät -
päiväkodin infektiotautirasitteista eroon ja tulevat teini-ikään -
ja alkavat erittää hormoneja enemmän, -
niin jopa puolella astma ikään kuin häviää.
Taipumus voi taustalla olla, mutta heistä tulee "aika oireettomia".
Onneksi valtaosa astmaatikoista potee lievää tautia, -
joka pysyy kohtalaisen helposti hallinnassa.
Heillä voi myös olla pitkiä oireettomia kausia.
Aikuisista vain noin 4 % sairastaa todella vaikeaa astmaa, -
joka pahimmillaan uhkaa henkeä.
Kun 70-luvulla päivystin sairaalassa, -
näitä joutui usein hoitamaan yöllä. Yöllä se kohtaus iskee.
Tilanne oli aika dramaattinen ja jopa henkeä uhkaava.
Heihin pumpattiin adrenaliinia ja sitten annettiin kortisonia -
ja muitakin lääkkeitä. Nämä potilaat sanoivat, -
että kun adrenaliinia pumpattiin niin paljon, -
niin karmeaa oli, kun sydän kävi kuin ompelukone -
ja päässä jyskytti. Tunne oli sitten ihana, kun ilma alkoi kulkea.
Nämä olivat jopa päivystystapauksia, hengenvaarallisia tilanteita.
Nyt kun meillä on uudet astmalääkkeet, -
uusi ymmärrys astmasta tulehdustautina, -
niin sairaalahoitoa tarvitsevien ensiapukäyntien tarve on -
vähentynyt nopeasti viimeisen 10 vuoden aikana.
Näin juuri siksi, että on tajuttu, -
että on kyse tulehdussairaudesta, joka voidaan oikealla hoidolla -
lähes aina tehdä lähes oireettomaksi.
Voi elää täysin normaalisti, jos hoito on kohdallaan -
ja jopa harrastaa olympiatason urheilua, kuten tiedämme.
Hoidamme siis inflammaatiota, limakalvojen tulehdussairautta, -
joka paksuntaa ne ja ahdistaa hengitystä.
Mikä sen ylimitoitetun reaktion sitten aiheuttaa?
Limakalvon reagoinnin taustalla on tavallisesti -
erilaisten ilmassa leijuvien allergiaa aiheuttavien tekijöiden -
aiheuttama inflammaatio eli tulehdus.
Inflammaatiohan tarkoittaa tulehdusta ilman mikrobeja, -
bakteereja, viruksia tai sieniä.
Bakteerien, virusten ja sienien aiheuttama tulehdus on infektio.
Tarkasti ottaen se on eri asia kuin inflammaatio.
Mitä astmaa aiheuttavat mikrobit ovat?
Ne ovat lähes aina viruksia, joskus bakteereja, -
niitten aiheuttama tulehdusreaktio.
Pitkäaikainen ja toistuva astma- tulehdus ja huonosti hoidettu astma -
aiheuttavat keuhkojen toimintahäiriöitä ja ahtautumisen.
Jos sitä ei kunnolla hoideta, se voi tehdä -
rakenteellisia muutoksia keuhkoputkiin.
Siksi jatkuva hoito on perusteltua.
Potilaat usein pinnaavat hoidosta. "Mähän voin ihan hyvin."
Siinä vaiheessa pitää ymmärtää, -
että hoidon tarkoitus on myös ennaltaehkäistä -
jatkuvat muutokset keuhkoputkissa.
Keuhkoputkien ahtautuminen vaihtelee eri vuorokauden aikoina.
Puhuttiin siitä yöyskästä.
Oireet ovat aina aamuisin voimakkaampia johtuen siitä, -
että elimistössä on erinäisten aineiden erittymisjaksoja.
Elimistö toimii jaksoina, joka riippuu fysiologisista seikoista.
Siihen liittyy keuhkoputkien supistumistaipumus.
Se ilmenee sitten oireina erilaisten ärsykkeiden yhteydessä.
Vaikeassa ja pitkään jatkuneessa sairaudessa -
keuhkoputkiin voi siis kehittyä pysyviä rakenteellisia muutoksia.
Tätä juuri halutaan estää jatkuvalla kortikoidi-sumuttimen käytöllä.
Tämä on hyvin tärkeää ymmärtää.
Potilaasta nykyään pyritään tekemään sairautensa asiantuntija, -
joka partnerina tekee yhteistyötä lääkärin ja astmahoitajan kanssa.
Olen huomannut, että jos potilaat ymmärtävät, mistä on kysymys, -
eikä vain tyrkytetä lääkepurkkeja kouraan, -
he kiinnostuvat siitä ja ymmärtävät mekanismin.
He pystyvät sitä seuraamaan esim. uloshengitysmittarilla -
kuten verenpainelääkitystä kotimittarilla.
Heitä voidaan ohjeistaa lisäämään lääkitystä, -
aloittamaan tablettikortisoni ym. Näin saadaan hyviä tuloksia.
Potilaiden resurssit pitää siis ottaa käyttöön. He ovat partnereita.
Kun he ymmärtävät, mitä tapahtuu, he tajuavat, -
että nyt lisätään tätä lääkettä, milloin kortisonikuuri -
ja milloin päivystykseen. Hyvin tärkeitä asioita.
Se on nykyaikaista lääketiedettä.
Keuhkojen toiminta sitten säilyy ihan hyvänä ja normaalina -
ja voi viettää normaalia elämää, kun etenee tällä tavalla.
Tämähän oli siis puolustusreaktio, -
joka torjuu hengitettyä vierasta ainetta ylireagoiden.
Limakalvo turpoaa ja erittää limaa, -
joka toimii ikään kuin myös suojakalvona, -
kun elimistö taistelee mahdollista vierasta ainetta vastaan -
ja ylireagoi. Yskös on tosiaan helmiäismäistä limaa.
Siinä ei ole keltaista tai vihreää mönjää kuin joskus tulehduksessa.
Kyseessä on ylimitoitettu puolustusreaktio.
Puolustus on liian voimakasta, vaikkei todellista vaaraa ole.
Mistä ylireagoinnin lisääntyminen johtuu?
Se on tosiasia. Ei näitä niin paljon ollut isoäidin aikaan.
Jotakin on tapahtunut. Eräs teoria on, -
että olemme liian hygieenisiä. Ympäristömme on liian hygieeninen.
Silloin puolustusjärjestelmämme alkavat ylireagoida.
Ne pyörittelevät peukaloitaan, -
kun ylihygieenisessä ympäristössä ei ole hommia.
Kun jotain tulee, niin ne ylireagoivat.
Tässä olen aina sanonut, -
että perinnöllisestä astma- taipumuksesta huolimatta pitää ottaa -
kissa ja koira. Se on hyvää ennaltaehkäisevää siedätyshoitoa.
Kaikkia ruokia saa syödä. Jos on tätä taipumusta, -
niin ennaltaehkäisyä on myös rintamaitoa puoli vuotta, jos onnistuu.
Myöskään erilaisia ruokia ei pidä pelätä.
Nykyään jopa siedätetään syömällä, mutta se on verrattain uutta asiaa.
Lapsiamme piinaa valtava allergiapiina -
astman, heinänuhan, iho-oireiden, silmäoireiden muodossa.
Voi olla myös toisaalta, -
että infektiokuormaa on tullut liikaa päiväkodeista.
Nimittäin, kun päiväkodista päästään pois, astma usein helpottaa -
mutta tämä on spekulaatiota. Kukaan ei tiedä varmasti näistä, -
mutta isoja linjoja voisi arvailla.
Kun inflammaatio eli tulehdus ja turvotus iskee limakalvoon, -
ne alkavat erittää limaa ja siitä tulee se yskä.
Lima on siellä vieras esine, jota pyritään yskimään pois.
Siitä se yskä tulee. Se on yöyskää.
Jos yskii yöt läpeensä ja aamulla tuntuu raskaalta hengittää, -
niin kannattaa miettiä astmaa. Muitakin syitä tietysti on.
Kun putket turpoavat tarpeeksi ja tulee limaa, -
yskä saa seurakseen uloshengityksen vinkunaa ja hengenahdistusta.
Yöyskä on siis tärkeää noteerata.
Lapsilla astman oireet ovat samantyyppisiä, -
mutta siihen voi liittyä lapsen kasvun hidastuminen.
Se voi ihan oikeasti hidastua. Lapsi voi olla väsynyt.
Selittämätön väsymys, joka ei johdu siitä, -
että lapsi pelaisi tietokonepelejä kaiket yöt, -
mikä nykyään lienee yleisin lapsen väsymyksen syy.
Jos lapsi vetäytyy leikeistä ja liikunnasta, -
niin se herättää aina kysymyksen, miksi hän tekee niin.
Varsinkaan pieni lapsi ei ehkä osaa sanoa -
hengenahdistuksesta mitään ja se tottuu siihen.
Sitä tottuu kaikkeen. Jos on vaikea hengittää, -
niin se liikkuu hitaammin eikä leiki. Hän ei koe sitä kuten aikuinen.
Jos lapsen kasvu hidastuu, hän on väsynyt -
ja vetäytyy leikeistä ja liikunnasta, niin kannattaa miettiä, -
voisiko siinä olla astma takana.
Muistutan vielä siitä, -
että ihmiskehon elintoiminnoilla on vuorokausirytmi.
Aamuyö on yskän ja ahdistuksen aika, -
joka saattaa liittyä astmaan.
Kun tilanne korjaantuu eli hoidetaan hyvin, -
niin elämä muuttuu täysin normaaliksi.
Jos on allergiaa, -
niin astmaoireita aiheuttavat tosi monenlaiset pölyt, -
kaupungeissa varsinkin kevät- siivous, kuiva ilma, katupöly.
Ne ovat erittäin epämiellyttäviä ja haitallisia.
Siitepölyt tietysti.
Jos tulee kammottava koivu-/ leppäallergiavuosi, -
jopa miljoona ihmistä saa erilaisia oireita, -
ei ehkä astmaa, mutta muita epämiellyttäviä allergiaoireita.
Kysymys on valtavasta asiasta.
Yleensä hengitysilman epäpuhtaudet. Korostan sitä, -
että hengitysilman epäpuhtaus on pääasiassa nykyään -
huonosta ilmastoinnista johtuvaa. Tämä voi olla yllätys monelle.
Uusissa taloissa on koneellinen ilmastointi.
Aluksi se on kiva ja mukava, mutta kun putket likaantuvat -
ja siellä on törkyä, roskaa pölyä, jopa mikrobeja, -
niin silloin alkavat murheet. Vanha painovoimailmastointi -
kunnon tiilitaloissa metrin paksuine seinineen ilman fylliä -
toimii satoja vuosia ja ovat erittäin hyviä.
Nykyään ei tätä ymmärretä.
Jopa laki pakottaa keinoilmastointeihin, -
jotka alussa ovat kivoja, mutta puhdistus -
ja röörien rassaaminen on ongelma.
Hengitystieinfektiot, nuhakuumeet ja influenssa ovat kuitenkin -
ylivoimaisesti tärkein astmaoireiden pahenemisen syy -
sekä allergisilla että ei-allergisilla astmapotilailla.
Useimmat lapsiastmaatikot ovat allergisia -
jollekin ympäristön hengitettävälle allergeenille -
eli allergiaa aiheuttavalle tekijälle.
Kuten aiemmin sanoin, -
aikuisiällä alkanut astma on useimmiten ei-allergista -
eli ns. endogeenista astmaa.
Se on aikuisella yhtä yleinen kuin allerginen astma.
Ei löydetä aikuisilla Prick- testeissä eli ihotesteillä -
tai verikokeilla mitään merkkejä tietystä allergiasta.
On hyvin tärkeää muistaa, että silloin se on -
yksinomaan sitä tulehdusta keuhko- putkissa.
Ulko- ja sisäilman merkitys on erilainen.
Keväällä leppä ja koivu aiheuttavat miljoonalle suomalaiselle riesaa: -
nuhaa, silmäoireita ym.
Kaupunkiasukkaiden riesa, hieno- jakoinen katupöly on kammottavaa.
Se aiheuttaa nuhaa ja silmäoireita ihan ärsytyksen kautta -
eikä siinä puhuta sinänsä mistään astmasta.
Suurimpien kaupunkien keskustoissa, esim. Kiinan suuret kaupungit, -
liikenteen saasteet voivat haitata. Pienhiukkaset ovat pahimpia.
Ne ovat 0,001 mm:n läpimittaisia hiukkasia, -
jotka leijuvat ja tunkeutuvat syvälle hengitysteihin -
keuhkorakkuloihin asti ja jopa suoraan verenkiertoon.
Suomessa ilma on puhdas, mutta kyllä meilläkin satoja, -
ehkä tuhat ihmistä kuolee -
0,001 mm pienempien keuhkorakkuloihin leijuvien -
ja sieltä verenkiertoon menevien hiukkasten aiheuttamiin ongelmiin.
Kansainvälisessä vertailussa meillä yhdyskuntailma on kuitenkin hyvää.
Joskus vähän hymyilyttää, -
kun katselee kiinalaisten Suomen valloitusta.
Monet kiinalaiset turistit vetävät maskin naamaansa.
Sitä ei Suomessa todella tarvittaisi.
Toki jos heillä on hongkongilainen influenssa, -
niin siitä on se hyöty, että pärske jää maskiin -
eivätkä he tartuta muita. Ei niistä kaduilla näkyvistä maskeista ole -
muuta hyötyä kuin se, että et tartuta muita, -
jos sulla on pärskimistä aiheuttava virus tai bakteeri.
Kuten sanoin, sisäilma on isommassa roolissa kuin ulkoilma.
Sisäilman pölyt ja saasteet, varsinkin Suomessa, -
ovat astmalle paljon merkittävämpiä kuin ulkoilman laatu.
Sisäilmaa todella meillä huonontaa -
riittämätön ja huonosti hoidettu ilmanvaihto, -
siivouksen ja järjestyksen laiminlyönti, -
liialliset pölyä keräävät tavara- kasat, tupakointi sisällä -
ja allergisilla potilailla lemmikki- eläimet. Sitten kosteusvauriot -
eli kosteusvaurioituneiden materiaalien mikrobikasvu.
On hämmästyttävää, että Suomessa ei osata rakentaa.
Meille tehtiin aivan upea lastensairaala.
Siellä on jo monessa kerroksessa kosteusvaurioita rakennusvirheistä.
On aivan käsittämätöntä, että tällaista tapahtuu.
Se on todella skandaali, ettei osata varoa kosteusvaurioita.
Rakennuksista pyritään tekemään "termospulloja".
Se on todella paha juttu.
Kun sisällä on ihmisiä, niin uloshengityksessä tulee -
ämpärikaupalla vettä ilmaan.
Jos seinä ei hengitä, niin vesi menee rakenteisiin -
ja aiheuttaa mikrobikasvua. Näin meillä on edessä katastrofi.
Jos on 1800-luvulla tehty rakennus metrin paksuisine tiiliseinineen -
eikä fyllejä, niin seinä hengittää.
Ilmanvaihto tapahtuu avaamalla ikkuna.
Silloin ei näitä ongelmia ole. Ei tiedä, itkisikö vai nauraisiko.
Etenkin 70-luvun taloista varmaan joka 3. on homeessa.
Sitten rakennus- ja sisustusmate- riaalit, niiden kemikaalipäästöt, -
kuten onneton lastulevy, josta tuli formaldehydiä, -
niin se on varsinainen katastrofi.
Tämä on surullista, mutta totta.
Tietysti mikrobikasvuston aiheuttama homeongelma on olemassa, -
mutta se ei ole tässä tärkein syy, vaan huono ilmastointi.
Sitten meillä on tämmöinen otsikko kun rasitusastma.
Siitä puhutaan joskus ikään kuin se olisi erillinen astman muoto, -
mutta ei se sitä ole. Se liittyy siihen, -
että ruumiillisessa rasituksessa hengitys kiihtyy -
ja hengitysteistä karkaa lämpöä ja kosteutta.
Tulehtuneet limakalvot ärtyvät ja keuhkoputket ahtautuvat.
Oireita aiheuttaa varsinkin kasvojen kylmeneminen.
Tämän jokainen astmaatikko tietää, mutta siitä on hyvä muistuttaa.
Pitää varoa, että kasvot eivät kylmene.
Yli -10 asteen pakkasessa ulkoilta- essa on oltava vähän varovainen.
Etenkin, jos astma ei ole tasapainossa, -
fyysinen rasitus aiheuttaa yskimistä, limaneritystä ja vinkumista.
Se ei ole erillinen sairaus, vaan on astmaan liittyvä asia.
Kun astmatulehdus hoidetaan kunnolla, -
asiallisesti oikein lääkityksin, mistä tarkemmin myöhemmin, -
niin potilas kestää myös ponnistelua siinä missä muutkin.
Jos astmaatikolle tulee rasitusastmaa, se on merkki siitä, -
että lääkitys ei ole kohdallaan.
Silloin pitää lääkitystä miettiä, neuvotella lääkärin kanssa -
ja tarvittaessa lisätä tai muuttaa lääkitystä.
Tästä puhutaan lisää seuraavassa jaksossa, -
missä käsittelen myös astman mahdollista perinnöllisyyttä.
Astman taustalla on siis usein allergista taipumista, -
joka voi olla aika vahvasti perinnöllinen.
Astmaa voi siis myös olla allergiasta riippumatta.
Näihin palaan seuraavissa jaksoissa.
Kiitos, että seurasit Herra käyttää lääkäriä -ohjelmaa!
Näitä ohjelmia tehdään Luojan kunniaksi ja myös siksi, -
että saisit uutta tietoa terveysasioista.
Jos haluat tukea näitä ohjelmia, -
voit soittaa numeroon 0600-10177. Puhelun hinta on noin 12 euroa.
Voit myös laittaa tukimaksusi pankkitilille ruudun viitteellä.
Tekstitys: Tuula-Riitta Virrankare